呢間米線成日都黎食，黎親荃灣，諗到想食米線都會食呢間。呢間唔係連鎖，但係好味過連鎖米線。次次去都滿座架。三哥個D愈來愈差，連D餸都愈來愈唔好食。酸辣小鍋米線加蘿蔔，加墨魚咀。蘿蔔無渣，夠入味，甜。墨魚咀，夠彈丫牙，好好味。蒜泥白肉好正，塊塊白肉都有蒜泥。值得一試。服務就真係一般，話曬都小店，佢地應該係一家人開ge，所以去左咁多年都係果幾個人招呼。卡位幾舒服，其他位就迫少少。但係食物同價錢贏反喎！！！